Det er primært vejret der styrer hvad elprisen er, og hvor meget CO₂ der udledes pr. kW-time. Blæser det meget producerer vindmøller i Danmark meget strøm, nogle gang mere end vi kan forbruge.
Vi får også flere og flere solceller og de begynder at spille en større rolle i dagtimerne når solen skinner.
Danmark er forbundet med resten af Europa, så produktionen og efterspørgslen af strøm i vores nabolande spiller også en afgørende rolle for hvad prisen er i Danmark, da vi eksporterer og importerer strøm.
Derfor kan solskin i Tyskland og regnvejr i Norge føre til billig strøm i Danmark.
Der produceres stadig strøm på kul- og gaskraftværker i Europa, derfor spiller prisen på kul, gas og biomasse og ind på den pris du betaler for strømmen i din stikkontakt.